Page:Beowulf (Wyatt).djvu/139

Rh elne geēode,þā his āgen w[æs] glēdum forgrunden.Þā gēn gūð-cyning m[ǣrða] gemunde,mægen-strengo slōh hilde-bille,þæt hyt on heafolan stōd nīþe genȳded;Nægling forbærst, geswāc æt sæccesweord Bīowulfes, &#x2A;gomol ond grǣg-mǣl.Him þæt gifeðe ne wæs, þæt him īrennaecge mihton helpan æt hilde;wæs sīo hond tō strong, sē ðe mēca gehwane,mīne gefrǣge, swenge ofersōhte,þonne hē tō sæcce bær wǣpen wund[r]um heard;næs him wihte ðē sēl. Þā wæs þēod-sceaðaþriddan sīðe, frēcne fȳr-draca,fǣhða gemymdig, rǣsde on ðone rōfan,þā him rūm āgeald, hāt ond heaðo-grim,heals ealne ymbefēng biteran bānum;hē geblōdegod wearð sāwul-drīore;swāt ȳðum wēoll.

 

Ðā ic æt þearfe [gefrægn] þeod-cyninges andlongne eorlellen cȳðan, cræft ond cēnðu,swā him gecynde wæs; ne hēdde hē þæs heafolan(ac sīo hand gebarn mōdiges mannes,þǣr hē his mǣges healp), 

8—2